ธปท.มั่นใจปัญหาหนี้กลุ่ม SSI ไม่กระทบเสถียรภาพระบบสถาบันการเงิน
ธปท.มั่นใจปัญหาหนี้กลุ่ม SSI ไม่กระทบเสถียรภาพระบบสถาบันการเงิน
22 ก.ย. 2558

นายรณดล นุ่มนนท์ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย(ธปท.) เปิดเผยว่า ธปท.เชื่อว่าปัญหาหนี้ของกลุ่ม บริษัท สหวิริยาอินดัสตรี จำกัด (มหาชน) หรือ SSI มียอดหนี้รวมทั้งสิ้น 53,346 ล้านบาท หากกลายเป็นหนี้ที่ไม่ก่อให้เกิดรายได้(NPL)จะทำให้ยอด NPL ของระบบเพิ่มขึ้นเพียงเล็กน้อยจาก 2.46% เป็น 2.86% จึงไม่กระทบต่อเสถียรภาพระบบสถาบันการเงินโดยรวม นอกจากนี้ กลุ่มธนาคารเจ้าหนี้มีการกันสำรองหนี้รายนี้เพิ่มขึ้นมาตามลำดับ จึงเพียงพอรองรับภาระหนี้ดังกล่าวแล้ว